SKRIFTLIG FORESPØRGSEL P-2228/01

af Patricia McKenna (Verts/ALE) til Kommissionen

(18. juli 2001)

Om: Juridiske enheder inden for Kommissionen og EU

Hvad er det gennemsnitlige antal sager pr. jurist i generaldirektoraterne for det indre marked, landbrug, regionalpolitik, miljø, fiskeri, konkurrence samt beskæftigelse og sociale anliggender?

Hvor mange juridiske enheder og jurister er der ansat i hvert af de ovennævnte generaldirektorater for at behandle klager og retssager?

Hvad er det gennemsnitlige antal sager pr. jurist pr. EU-land?

Svar afgivet på Kommissionens vegne af Neil Kinnock

(29. oktober 2001)

Der er tjenestemænd, som hovedsagelig eller i en vis udstrækning beskæftiger sig med klager og retssager i hvert af de generaldirektorater, der er nævnt i det ærede medlems forespørgsel (det indre marked, landbrug, regionalpolitik, miljø, fiskeri, konkurrence og beskæftigelse og sociale anliggender). Spørgsmål vedrørende den korrekte anvendelse af EF-retten er dog ikke begrænset til disse generaldirektorater, og tjenestemænd i adskillige andre generaldirektorater er løbende beskæftiget med sådanne anliggender i deres normale daglige arbejde.

Generaldirektoratet for Regionalpolitik og Generaldirektoratet for Fiskeri har klart afgrænsede horisontale omheder, som beskæftiger sig med retlige anliggender (REGIO.G.2 Retlige anliggender, procedurer og forbindelser med udvalgene og Rådet og FISH.D.3 Retlige anliggender). Der er henholdsvis 4 og 6 ansatte i disse kontorer. Generaldirektoratet for Beskæftigelse og Sociale Anliggender har ikke et klart afgrænset retligt kontor dets retlige ressourcer er fordelt over seks kontorer, som beskæftiger sig med EF-retten inden for dets ansvarsområde, hvor ca. 13 ansatte tager sig af klager og overtrædelser. I direktorat D Gennemførelse og iværksættelse i Generaldirektoratet for Miljø tager kontor ENV.D.2 (Implementering og håndhævelse af lovgivning) sig af overtrædelser og klager. I alt ca. 22 ansatte i generaldirektoratet er beskæftiget hermed. I direktorat B (Landbrugslovgivning) i Generaldirektoratet for Landbrug beskæftiger kontor B.1 sig med retlige anliggender i almindelighed og sager, der er indbragt for Domstolen i særdeleshed, mens kontor B.3 beskæftiger sig med overtrædelser. I alt ca. 19 ansatte arbejder i disse kontorer.

Opgavernes art i Generaldirektoratet for Det Indre Marked og Generaldirektoratet for Konkurrence er ensbetydende med, at de retlige ressourcer er fordelt over alle direktoraterne.

Ved tilvejebringelsen af disse tal har Kommissionen ikke kun holdt sig til udtrykket jurist som anført i det ærede medlems forespørgsel, da varetagelsen af klager og retssager typisk kræver indgående teknisk, økonomisk og juridisk analyse. Tallene vedrører derfor personale, der dækker alle disse discipliner.

Hvad angår omfanget af overtrædelser i forbindelse med hver enkelt medlemsstat, henvises det ærede medlem til Kommissionens årsberetning om gennemførelsen af fællesskabsretten(1) på følgende internetadresse: http://europa.eu.int/comm/secretariat_general/sgb/droit_com/index_fr.htm

infractions.

1 899 sager blev registreret i 2000, og ved udgangen af 2000 var ca. 3 379 sager under behandling.

>TABELPOSITION>

(1) KOM(2001) 309 endelig udg. bind I.